Renoverer du taget på din bolig, skal du som udgangspunkt altid bringe isoleringen op til de aktuelle krav i bygningsreglementet. Derved får du en mere velisoleret bolig, som får en højere energiklasse. Det giver både en bedre pris, den dag boligen skal sælges, og en øjeblikkelig kontant besparelse på boligens varmeudgifter. Vær dog opmærksom på, at det kan stille nye krav til dimensionerne på taget, hvis det er mange år siden, tagkonstruktionen er blevet isoleret.